Frederikshavnmotorvejen

Frederikshavnmotorvejen er en motorvej i Jylland, der går fra Bouet ved Nørresundby til Vangen ved Frederikshavn.

Motorvejen er en del af E45. Den har sin nordlige afslutning ved frakørsel 12, Sæby N (180).

E45 fortsætter via færge til Göteborg i Sverige. I Frederikshavn findes tillige færge til Norge og Læsø samt postbåd til Hirsholmene. Det sidste stykke fra frakørsel 12 til Frederikshavn, ca. 4 km, er bygget som 4-sporet hovedlandevej og byzone.

Motorvejens sydlige afslutning er i motorvejskryds Vendsyssel, hvor den sammen med Hirtshalsmotorvejen (E39) og Thistedgrenen (11) bliver til Nordjyske Motorvej.

Historie 
23. september 1985 blev der i Aalborg Hallen afholdt et møde om motorvejene i Nordjylland, hvor blandt andet den daværende trafikminister, Arne Melchior, deltog. Ministeren lovede at iværksætte en undersøgelse om nye højklassede veje fra Aalborg til Frederikshavn og Hirtshals.

I 1987 udkom så rapporten Højklassede vejforbindelser nord for Limfjorden, der havde undersøgt flere linjeføringer. Rapporten pegede på to mulige linjeføringer: en Y- og en V-løsning. Y-løsningen som en samlet motorvejsstrækning på 15-25 km fra Nørresundby mod nord, hvorefter vejene delte sig til henholdsvis Frederikshavn og Hirtshals. V-løsningen derimod delte sig allerede ved Nørresundby og fulgte de eksisterende E39 og E45.

V-løsningen består af henholdsvis 47 km motorvej fra Vodskov til Frederikshavn og 65 km motorvej fra Nørresundby til Hirtshals. Strækningen til Vodskov var allerede åbnet som motorvej i 1971, sammen med den 2-sporede motortrafikvej til Uggerhalne.

V-løsningen blev valgt, da den ville stimulere erhvervsudviklinger i fx Dronninglund, Hjallerup, Sæby, Brønderslev og Vrå bedst muligt. Desuden pegede Miljøministeriet også på denne løsning.

7. december 1988 blev projekteringsloven for V-løsningen (Lov om visse hovedlandevejsstrækninger) vedtaget i Folketinget. Projekteringsloven åbnede dog for at vejene i første omgang kun ville blive anlagt som 2-sporede motortrafikveje, hvilket godt ville kunne klare trafikken de første år, men da prisen herfor og prisen for senere udbygning til motorveje oversteg 20 % af anlægsprisen for at anlægge vejene som motorvej fra start, blev det sidste valgt.

2. maj 1990 blev anlægsloven (Lov om visse hovedlandevejsstrækninger) vedtaget i Folketinget, og passagen af Jyske Ås blev fastlagt i Lov om ændring af lov om visse hovedlandevejsstrækninger af 1. juni 1994.

Anlægsarbejderne begyndte i marken i efteråret 1993 og strækningen mellem Sæby og Frederikshavn blev åbnet for trafik den 25. oktober 1996, sammen med den tilsvarende strækning på Hirtshalsmotorvejen, mellem Bjergby og Hjørring Syd.

I efteråret 1995 begyndte anlægsarbejdet på etapen fra Vodskov til Jyske Ås, og i efteråret 1997 var det arbejdet på den resterende strækning mellem Jyske Ås og Sæby, der begyndte. Vodskov-Jyske Ås åbnede for trafik 17. oktober 1999 og Jyske Ås-Sæby den 7. oktober 2000.

|- align="center"
| Vangen || 12 || Syvsten || 13 || 4 || 8,7 || 1996 || align="Left" |  Åbnede sammen med udvidelsen af landevejen videre til Frederikshavn.
|- align="center"
| Syvsten || 13 || Jyske Ås || 15 || 4 || 19,0 || 2000 || align="Left" | 
|- align="center"
| Jyske Ås || 15 || Lyngdrup || 17 || 4 || 12,8 || 1999 || align="Left" | 
|- align="center"
| Lyngdrup || 17 || Vodskov S || 19 || 2→4 || 6,0 || 1971/1999 || align="Left" | Blev kun anlagt som motortrafikvej senere udvidet til en motorvej
|- align="center"
| Vodskov S || 19 || Bouet || MotorvejskrydsVendsyssel E39 || 4 || 3,6 || 1971 || align="Left" |
|}

Referencer

Se også 
 Motorveje i Danmark
 Europavej E45

Eksterne henvisninger 
 Frederikshavnmotorvejen  på Vejdirektoratets hjemmeside

Motorveje i Danmark
Bygninger, konstruktioner og anlæg i Region Nordjylland